གལ་ཏེ་ངའི་ནད་བབས་དྲག་སྐྱེས་བྱུང་ན་ཡང་མང་མང་དུ་ཉིན་གཅིག་བཅའ་སྡོད་ཀྱིས་ང་ཚོ་མཉམ་དུ་རྒྱ་གར་ལ་ཡོང་མཁན་དང༌།ཕྱིར་ལོག་བྱེད་མཁན་རྣམས་གོ་བསྡུར་ཐག་གཅོད་བྱེད་རྒྱུ་ཡིན་ཞིང༌།སྤྱིར་བཏང་བརྗོད་ན་སེར་སྐྱ་ལས་བྱེད་རྣམས་མཉམ་དུ་ཡོང་རྒྱུ་དང༌།དམག་མིའི་ཁོངས་གཏོགས་ཚོ་ཕྱིར་ལོག་བྱེད་རྒྱུ་བྱས།སྔ་མ་རྣམས་ལྷ་ས་ནས་ཐོན་སྐབས་ནས་ངོས་གང་དུ་འགྲོ་ཡུལ་དེར་ཡོང་རྒྱུར་ཐག་གཅོད་བྱས་པ་དང༌།རྗེས་མ་ཚོ་ངོས་སྲུང་སྐྱོབ་ཆེད་ཡོང་བ་ཡིན་ཞིང༌།ཁོང་ཚོ་ཕལ་ཆེར་རང་རང་གི་འདོད་པར་ཡང་རྒྱ་མི་གར་ཡོད་བར་ཕྱིར་ལོག་གིས་དགྲ་འཐབ་མུ་མཐུད་དུ་བྱེད་འདོད་ཡོད་པ་རེད།